Ixef 1 Tabadut n kra n tmiḍranin d usenked n umaru d wammud n tmucuha taɣect-nni i d-iḥekkun deg uḍris (ama d ungal, ama d tullist neɣ d ṣṣenf nniḍen n uḍris n tsiwelt »17 Yves Reuter i wakken ad d-yesbadu tamiḍrant-a n umsawal, ikenna gar umsawal akked umaru, yenna-d : « Amaru yettili deg tilawt, yettidir berra n uḍris, ma d amsawal yettidir daxel n uḍris i d-iḥekku »18, ma yella yeḥbes uḍris teḥbes tudert n umsawal, ad yebdu uḍris ad yidir umsawal, ihi tilin-ines tcudd ɣer uḍris. Ma yella d amaru, netta d amdan s tidet tudert-is beṛṛa n uḍris-nni i yura akken. Reuter yerna-d ɣef umsawal :« d win i d-iḥekkun taḥkayt sdaxel n udlis, maca yella d awal kan deg uḍris, yettban-d deg tenfaliyin-nni n uḍris, deg-s amaru yettaf kra n tlelli ad yextir amsawal i as-yehwan d argaz neɣ d tameṭṭut »19Ula d